**POZIV ZA NOMINACIJU DUGOROČNIH I KRATKOROČNIH PORMATRAČA U EU MISIJI PROMATRANJA IZBORA U GABONU**

Europska Komisija objavila je poziv za slanje **dvadeset i dva (22) dugoročna promatrača (LTO) i dvadeset (20) kratkoročnih promatrača (STO)** u EU misiju promatranja izbora u Gabonu, a koji bi se **okvirno trebali održati 27. kolovoza 2016. godine.** Svaka država članica EU pozvana je nominirati **tri (3) kandidata** na poziciju **dugoročnih promatrača (LTO) i tri (3) kandidata** na poziciju **kratkoročnih promatrača (STO).**

\*Više o EU izbornim promatračkim misijama na web stranici: <http://eeas.europa.eu/eueom/index_en.htm>

**Od kandidata se zahtijeva:**

* izvrsno znanje **francuskog jezika** (C1 razina - moguće telefonsko testiranje razine znanja jezika);
* prethodno iskustvo u promatranju izbora i/ili slično relevantno iskustvo (barem jedno iskustvo promatrača u izbornim promatračkim misijama EU ili u drugim međunarodnim organizacijama); i/ili iskustvo u radu kao član Core Team-a; i/ili završen relevantan izborni trening (poželjno: EODS/NEEDS). Država članica može predložiti i jednog kandidata bez navedenih iskustava;
* dobro vladanje radom na računalu i poznavanje različitih programa;
* dobro zdravstveno stanje i spremnost na uvjete duljeg radnog vremena u zahtjevom radnom okruženja kao i prihvaćanje težih životnih uvjeta po rasporedu u promatračkoj izbornoj misiji;
* u slučaju promjene termina EU izborne promatračke misije potrebno je biti na raspolaganju.
* poštivanje EU kodeksa *(Code of Conduct)* za rad izbornih promatračkih misija, kao i izravnih instrukcija Europske Komisije, članova *Core Team-a*, te pružatelja usluga *(Service Provider)* posebno vezano za sigurnost.

**Poželjno je:**

* prethodno iskustvo rada u Gabonu i/ili regiji;
* prethodno civilno iskustvo rada u međunarodnim misijama i na području praćenja stanja ljudskih prava.

**Svi prateći detalji o ovoj izbornoj promatračkoj misiji nalaze u privitku poziva.**

EK snosi sve troškove te vrši konačni izbor među nominiranim kandidatima. U obzir se

uzimaju samo prijave putem službene web stranice EU

<http://eeas.europa.eu/eueom/become-an-observer/election-roster/index_en.htm>

Ako se kandidat već registrirao, potrebno je ažurirati svoj obrazac (CV).

Kandidat šalje e-mail najavu Ministarstvu vanjskih i europskih poslova na sljedeću e-mail adresu: [EUpromatraci@mvep.hr](mailto:EUpromatraci@mvep.hr) kojom najavljuje kandidaturu.

U slučaju zaposlenja u javnom sektoru, traži se pisana suglasnost nadređene osobe.

Od pristiglih prijava MVEP RH vrši odabir kandidata za nominaciju, dok konačan odabir vrši EK. Odabrani kandidati dužni su po potrebi odazvati se na poziv u MVEP RH na informiranje pred odlazak u izbornu promatračku misiju, a po povratku dostaviti pisano izvješće o obavljenom promatranju ili prezentirati izvješće.

**Rok za prijavu za EU EOM Gabon je 10. lipnja 2016. do 16:00 sati.**